b'\n_START_ARTICLE_\nPyh\xc3\xa4n Katariinan luonnonsuojelualue\n_START_PARAGRAPH_\nPyh\xc3\xa4n Katariinan luonnonsuojelualue eli St. Katherinen luonnonsuojelualue on suojeltu alue Egyptiss\xc3\xa4, Etel\xc3\xa4-Siinain keskiosassa. Se on perustettu 1996 ja sen pinta-ala on 5\xc2\xa0750 neli\xc3\xb6kilometri\xc3\xa4. Puiston alueella on monia Egyptin korkeimmista vuorista, my\xc3\xb6s kaikkein korkein eli St. Katherine, jonka huippu kohoaa 2\xc2\xa0624 metriin.  Alueella sijaitsee Pyh\xc3\xa4n Katariinan luostari, ja sen ydinalue on Unescon maailmanperint\xc3\xb6kohde._NEWLINE_Puistossa kasvaa yli tuhat kasvilajia. Niiden joukossa luikkii 46 matelijalajia, joista viitt\xc3\xa4toista ei tavata muualla Egyptiss\xc3\xa4. Kalottitasku on puistolle tyypillinen lintulaji. Luonnon monimuotoisuuteen vaikuttaa se, ett\xc3\xa4 alue on kolmen maanosan kohtaamispaikka: Punertavan peippolajin Carpodacus synoicus levinneisyysalue ulottuu t\xc3\xa4nne Aasiasta, kun taas juovahyeena on afrikkalainen ja ilves ja susi eurooppalaisia lajeja.'